{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazac prethodne procjene učinaka propisa za Nacrt prijedloga Zakona o izmjeni Zakona o hrvatskom državljanstvu, s Konačnim prijedlogom Zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Vlaho Orepić","OBRAZAC PRETHODNE PROCJENE","Poštovani,\nNebrojeno puta sam upozorio na činjenicu da kršenjem procedure donošenja propisa dovodimo u\npitanje zakonitost samog akta koji donosimo ali kako vidim da nema koristi od dosadašnjih\ndobronamjernih sugestija upozoravam OPET!\n1. Obrazac prethodne procjene se sukladno uputama Ureda za zakonodavstvo se izrađuje\nisključivo na Nacrt prijedloga zakona a nikako na konačni zakon –ovim načinom postupanja\na. direktno dovodite u pitanje rad Ureda za zakonodavstvo Vlade RH,\nb. postupate netransparentno, a što ne bi bilo prvi put, i isključujete u mogućnost\nkomentara javnosti, prije izrade konačnog prijedloga Zakona\nc. dovodite Vladu RH je nezgodnu poziciju jer se obrazac prethodne procjene izrađuje u\npostupku izrade plana zakonodavnih aktivnosti za sljedeću godinu pa stoga u obrascu\nonda nikako ne može biti navedeno da će se izmjena zakona donijeti u 2019. godini već\nsamo u 2020 godini u suprotnom ste taj obrazac trebali dostaviti putem e savjetovanja u\n2018. godini ( a što niste) i uvrstiti ga u plan zakonodavnih aktivnosti u 2019. godini\n2. Ukoliko ste sve ove postupke do sada ignorirali molim vas da uz obrazac i\ndate na uvid sam konačni prijedlog zakona a ne da samo navedete“ obrazac prethodne\nprocjene s konačnim prijedlogom zakona“. Što javnost može vidjeti iz samog obrasca prethodne procjene ako nije\nna uvid dobila Konačni prijedlog zakona?\nIsto tako molim obrazloženje kada je nacrt prijedloga ovog Zakona bio objavljen u e\nsavjetovanju obzirom da prethodna izmjena zakona a koja je u saborskoj proceduri bila u\nlipnju 2019. godine još nije ni obavljena u narodnim novinama a vi već Zakon ponovno\nmijenjate.\n3. Kako na uvid nemam a kao i svi drugi građani konačni nacrt prijedloga Zakona molim za\nobrazloženje što bi se to u samom tekstu zakona mijenjalo obzirom na Zakon o sustavu\ndržavne uprave a kojim poslove državne uprave sad preuzimaju županije i jedinice lokalne\nsamouprave. Naime osobno sam provjerio u matičnom Uredu da na domovnici koju izdaje\nUred nema niti jednog podataka koji se mijenja osim pečata tijela koji na kraju referent\nstavlja, a u samom Zakonu o državljanstvu o tome govori samo članak 24. , ili planirate\nmijenjati i izgled domovnice o čemu je do sada odlučivao ministar.\n4. Napominjem vam da u tom slučaju niti ovaj obrazac nije ispravno popunjen jer to tada\npredstavlja trošak koji se mora naznačiti i izračunati i dati javnosti na uvid.\nPosebno molim cijenjeno tijelo da mi u odgovoru ne dostavi odgovor „prima se na znanje“ jer\niz iskustva s navedenim Ministarstvom iz prethodnih e savjetovanja obično se ništa nakon tog\nne primi na znanje i ne promjeni.","Nije prihvaćen","S obzirom da se u konkretnom slučaju radi o potrebi donošenja ad hoc zakona, odnosno zakona koji nije uvršten u Plan zakonodavnih aktivnosti za 2019. godinu, bilo je potrebno, u skladu s člankom 16. Zakona o procjeni učinaka propisa („Narodne novine“, br. 44/17.) provesti Prethodnu procjenu, a stručni nositelj izrade je bio dužan, u okviru Prethodne procjene, provesti savjetovanje u trajanju od najmanje 15 dana.\nU Obrascu prethodne procjene navedeni su razlozi za donošenje Zakona o izmjenama Zakona o hrvatskom državljanstvu.\nTakođer, nakon provedene Prethodne procjene, u razdoblju od 8. do 22. kolovoza 2019. godine provedeno je savjetovanje sa zainteresiranom javnošću za Nacrt prijedloga zakona o izmjenama Zakona o hrvatskom državljanstvu, s Konačnim prijedlogom zakona iz kojega je vidljiv obuhvat predloženih izmjena kao i razlozi radi kojih se pristupilo njegovoj izradi."]